Document ID: /roh_data/filtered/fineweb-2-filterrobots_roh.jsonl.gz/49553

Pesche Lebrument è il nov schefredactur da la gasetta Bündner Tagblatt. El succeda a Luzi Bürkli, che mida il zercladur tar Grischun Vacanzas. Quai communitgescha la chasa editura Somedia.
Pesche Lebrument ha 45 onns ed ha dirigì durant 14 onns la televisiun regiunala TV Südostschweiz, avant ch'el ha midà en il svilup d'emissiun ed è daventà autur. Sper sia nova funcziun sco schefredactur moderescha el vinavant l'emissiun «Südostschweiz Standpunkte».
Pesche Lebrument è in figl da Hanspeter Lebrument, il president dal cussegl d'administraziun ed editur da la Somedia SA.
RR novitads 16:00